Author: PPP
Last saved by: Sembera
Company: Úrad vlády SR

Opatrenia

na zabezpečenie hlavných cieľov aktualizovanej surovinovej politiky Slovenskej republiky pre oblasť nerastných surovín

1.	Vyhodnocovať pravidelne raz za 3 roky efektívnosť vyhľadávania a  prieskumu ložísk nerastných surovín hradených zo štátneho rozpočtu a na základe toho pripraviť návrh na pokračovanie či započatie  prieskumu ložísk nerastných surovín a možnosti tvorby rezervy pre geologické práce u podnikateľov.

	Termín:	do 30. 04. 2005
                                                                                                               a každé 3 roky
                                                                                                               do 30. 04.
	Zodpovedá:	MŽP SR
	Spolupráca:	MH SR

2.	Vyhodnocovať efektívnosť využívania ložísk nerastných surovín, u ktorých výsledky výpočtu  zásob dávajú predpoklad pre ekonomicky výhodnú ťažbu pri zohľadnení princípov trvalo udržateľného rozvoja.

	Termín:	do 30. 04. 2005
                                                                                                               a každé 3 roky
                                                                                                               do 30. 04.
	Zodpovedá:	MH SR
                                                       	                               Spolupráca:  MŽP SR

3.	Vykonať analýzu počtu evidovaných výhradných ložísk v bilanciách zásob nerastných surovín a navrhnúť ich redukciu na základe  ich reálnej využiteľnosti v dlhodobejšej perspektíve. Vyradené ložiská evidovať samostatne.

	Termín:	do 30. 04. 2005
                                                                                                               a každé 3 roky  
                                                                                                               do 30. 04. 
  	Zodpovedá:	MŽP SR
	                                                                              Spolupráca:  MH SR

4. Pripraviť návrh novej klasifikácie zásob   nerastných surovín podľa metodiky odporúčanej EHK OSN 
	Termín:	31. 12. 2004
	Zodpovedá:	MŽP SR
	Spolupráca:	MH SR

5.	Zaviesť jednotné štatistické sledovanie o pohybe a objemoch najdôležitejších minerálnych komodít, vrátane druhotných surovín tak, aby poskytovalo prehľad o sortimente, množstve a zahraničnom obchode s týmito komoditami.
	Termín:	31. 12. 2004
	Zodpovedá:	MH SR
	Spolupráca:	ŠÚ SR

6.	Navrhnúť optimálnu skladbu a limity hmotných rezerv vybraných surovinových komodít a polotovarov minerálneho pôvodu v súlade so zákonom č. 82/1994 Zb. v znení zákona   č. 169/2001 Z. z., ktoré budú porovnateľné so situáciou a pravidlami v členských krajinách Európskej únie pre zabezpečenie nevyhnutnej obranyschopnosti Slovenskej republiky, zabránenie vzniku krízových situácií a ochranu štátnych záujmov.
	Termín:	31. 12. 2004
	Zodpovedá:	SŠHR SR
	Spolupráca:	MH SR

7.	Analyzovať sústavu ekonomických a legislatívnych nástrojov surovinovej politiky v členských krajinách Európskej únie,  systému úhrad, princípov trvalo udržateľného rozvoja a environmentálnych limitov ťažby pri využívaní domácich surovinových zdrojov, vrátane úrovne zhodnocovania druhotných surovín a navrhnúť optimálne porovnateľné modely pre Slovenskú republiku.
	Termín:	30. 06. 2005
	Zodpovedá:	 MH SR, 
	Spolupráca:	MŽP SR 

8.	Prehodnotiť surovinový potenciál vo veľkoplošných a obzvlášť chránených územiach prírody (národné parky, CHKO) a pamiatkového fondu ako podklad pre rozhodovací proces pri jeho optimálnom využívaní a znížení negatívnych vplyvov na krajinné prostredie.
	Termín:	31. 12. 2004
	Zodpovedá:	MŽP SR, MH SR
	Spolupráca:	samosprávne kraje 

9.	Evidovať ložiská nerastných surovín v príslušných územných plánoch v rámci ich aktualizácie. U stavebných surovín povoľovať novú ťažbu len tých surovín, u ktorých spotrebu nie je možné zabezpečiť ťažbou z otvorených ložísk.
	Termín:	priebežne
Zodpovedá:	samosprávne kraje
Spolupráca:	MH SR, MŽP SR,                 MP SR

10.	V súlade s príslušnou legislatívou Európskej únie navrhnúť a vykonať vhodné zmeny, aplikovateľné v legislatíve Slovenskej republiky, upravujúce geologický prieskum, ťažbu a využívanie primárnych aj druhotných nerastných surovín, ochrany životného prostredia a štátnej pomoci. Vypracovať  legislatívny zámer vypracovania banského kódexu. 
	Termín:	31. 03. 2006
	Zodpovedá:	MH SR, MŽP SR

11.	Rozpracovať aktualizovanú surovinovú politiku do konkrétnych podmienok regiónov a použiť ju  ako podklad záväznej časti pre aktualizáciu územných plánov regiónov.
	Termín:	31. 12. 2004
	Zodpovedá:  samosprávne kraje                                                                                                               
	Spolupráca:	MŽP SR, MH SR

12.	Sledovať spotrebu najdôležitejších druhov nerastných surovín a vyhodnocovať životnosť overených geologických zásob s cieľom zabezpečenia trvalo udržateľného rozvoja závislých výrobných odvetví a k tomu prijímať včas podľa potreby príslušné opatrenia.
	Termín:	priebežne
	Zodpovedá:	MH SR, MŽP SR
	Spolupráca:	 SŠHR SR

13.	Vyhodnotiť priebeh programu útlmu rudného baníctva a útlmu hnedouhoľnej Bane Dolina z hľadiska časového, technologického a ekonomického, ako aj miery riešenia sociálnych a environmentálnych dopadov. Aktualizovať program domácej ťažby uhlia.

                                                                                         Termín : 31. 12. 2004
                                                                                         Zodpovedá :  MH SR
                                                                                Spolupráca : MŽP SR 

14.	Pripraviť predpis, podľa ktorého je ťažiar počas ťažby povinný vytvárať si fond na zabezpečenie a likvidáciu banských diel  a na rekultiváciu následkov banskej činnosti a činnosti vykonávanej banským spôsobom.

                                                                                         Termín : 30. 06. 2005
                                                                                         Zodpovedá : MH SR, MŽP SR